stanford-oval/wikipedia huggingface dataset:
Tanhurinteen tanssilava
Rakentaminen

Helsingin maalaiskunta ryhtyi 1950-luvulla kaavoittaman Korson aluetta ja työväenyhdistyksen silloinen kiinteistö olisi jäänyt tiealueeksi. Yhdistyksen johtokunta ryhtyi 1959 etsimään paikka uudelle työväentalolle. Paikaksi valikoitui tontti jonka nimeksi annettiin Tanhurinne ja tanssilavan piirustukset tilattiin arkkitehti Matti Aaltoselta. Piirustukset valmistuivat 15.7.1959 ja tanssilavan avajaiset olivat juhannusaattona 19.6.1960 ja paikalla oli 500 henkeä. Tanssilavan avajaiset olivat 19.6.1960. Näyttämämötila valmistui 1961 jonka jälkeen laajennettiin keittiötä. Vuonna 1964 tanssipalvijonki uusittiin, jolloin ravintolatilaa laajennettiin ja tanssilattia uusittiin.
Aiheesta muualla

Tanhurinteen Facebook -ryhmä
Ilmakuva Tanhurinteen tanssilavan alueesta 1976
Patriots of Micronesia

| Patriots of Micronesia |
| --- | --- |

Valtio:  Mikronesian liittovaltio
   "Patriots of Micronesia" Yhdysvaltain laivaston orkesterin soittamana 
Patriots of Micronesia tai Across All Micronesia on Mikronesian liittovaltion kansallislaulu. Sitä on käytetty kansallislauluna vuodesta 1991 lähtien. Laulun musiikki on otettu saksalaisesta laulusta Ich hab' mich ergeben. Patriots of Micronesian alkuperäissanoitukset ovat englanninkieliset. Laulun sanoittaja ei ole tiedossa.
Paini kesäolympialaisissa 1952 – kreikkalais-roomalaisen painin 57 kg

| Paini kesäolympialaisissa 1952>  |
| --- | --- | --- | --- | --- |
| 52 kg |   | kr.-room. | vapaa |  |
| 57 kg |   | kr.-room. | vapaa |  |
| 62 kg |   | kr.-room. | vapaa |  |
| 67 kg |   | kr.-room. | vapaa |  |
| 73 kg |   | kr.-room. | vapaa |  |
| 79 kg |   | kr.-room. | vapaa |  |
| 87 kg |   | kr.-room. | vapaa |  |
| yli 87 kg |   | kr.-room. | vapaa |  |
Kreikkalais-roomalaisen painin sarjaan 57 kg Helsingin olympiakisoissa 1952 osallistui 17 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.
1.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
|  Norbert Köhler | – |  Osvaldo Johnston | selkävoitto ajassa 7.05 |
|  Pietro Lombardi | – |  Per Persson | 2-1 |
|  Artjom Terjan | – |  Rudolf Tobola | selkävoitto ajassa 4.53 |
|  Kemal Demirsüren | – |  Leo Cortsen | selkävoitto ajassa 9.50 |
|  Zakaria Chihab | – |  Ion Popescu | 3-0 |
|  Arvo Kyllönen | – |  Maurice Faure | selkävoitto ajassa 2.06 |
|  Imre Hódos | – |  Ali Hassan | 3-0 |
|  Reidar Merli | – |  Sotirios Panagiotopoulos | 3-0 |
|  Ferdinand Schmitz | – |  | lepovuorossa |
Egyptin Hassan ja Kreikan Panagiotopoulos keskeyttivät kilpailun 1.kierroksen jälkeen.
2.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
|  Ferdinand Schmitz | – |  Norbert Köhler | selkävoitto ajassa 2.55 |
|  Per Persson | – |  Osvaldo Johnston | selkävoitto ajassa 2.27 - Johnston karsiutui. |
|  Pietro Lombardi | – |  Rudolf Tobola | 3-0 - Tobola karsiutui. |
|  Artjom Terjan | – |  Kemal Demirsüren | 3-0 |
|  Ion Popescu | – |  Leo Cortsen | 2-1 - Cortsen karsiutui. |
|  Zakaria Chihab | – |  Maurice Faure | 2-1 - Faure karsiutui. |
|  Imre Hódos | – |  Arvo Kyllönen | 2-1 |
|  Reidar Merli | – |  | lepovuorossa |
3.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
|  Reidar Merli | – |  Ferdinand Schmitz | 3-0 |
| Per Persson  | – |  Norbert Köhler | 3-0 - Köhler karsiutui. |
|  Artjom Terjan | – |  Pietro Lombardi | 3-0 - Lombardi karsiutui. |
|  Ion Popescu | – |  Kemal Demirsüren | selkävoitto ajassa 7.39 - Demirsüren karsiutui. |
|  Zakaria Chihab | – |  Arvo Kyllönen | 3-0 - Kyllönen karsiutui. |
|  Imre Hódos | – |  | lepovuorossa |
4.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
|  Imre Hódos | – |  Reidar Merli | 3-0 - Merli karsiutui. |
|  Per Persson | – |  Ferdinand Schmitz | selkävoitto ajassa 5.38 - Schmitz karsiutui. |
|  Artjom Terjan | – |  Ion Popescu | 3-0 - Popescu karsiutui. |
|  Zakaria Chihab | – |  | lepovuorossa |
5.kierros

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
|  Imre Hódos | – |  Zakaria Chihab | 2-1 |
|  Artjom Terjan | – |  Per Persson | 3-0 - Persson karsiutui. |
Mitaliottelut

| 0 | 1 | 2 | 3 |
| --- | --- | --- | --- |
| Voittaja | – | Hävinnyt | tulos |
|  Zakaria Chihab | – |  Artjom Terjan | 2-1 |
|  Artjom Terjan | – | Imre Hódos | 3-0 |
Lopullinen järjestys

| Sija | Painija | Pisteet kierroksittain | Pisteet kierroksittain | Pisteet kierroksittain | Pisteet kierroksittain | Pisteet kierroksittain | Finaalit | Finaalit |
| --- | --- | --- | --- | --- | --- | --- | --- | --- |
| 1 |  Imre Hódos | -1 | -1 | 0 | -1 | -1 | (-1) | -3 |
| 2 |  Zakaria Chihab | -1 | -1 | -1 | 0 | -3 | (-3) | -1 |
| 3 |  Artjom Terjan | 0 | -1 | -1 | -1 | -1 | -3 | -1 |
| 4 |  Per Persson | -3 | 0 | -1 | 0 | -3 |  |  |
| 5 |  Reidar Merli | -1 | 0 | -1 | -3 |  |  |  |
| 6 |  Ferdinand Schmitz | 0 | 0 | -3 | -3 |  |  |  |
| 7 |  Ion Popescu | -3 | -1 | 0 | -3 |  |  |  |
| 8 |  Pietro Lombardi | -1 | -1 | -3 |  |  |  |  |
| 9 |  Norbert Köhler | 0 | -3 | -3 |  |  |  |  |
| 9 |  Kemal Demirsüren | 0 | -3 | -3 |  |  |  |  |
| 9 |  Arvo Kyllönen | 0 | -3 | -3 |  |  |  |  |
| 12 |  Osvaldo Johnston | -3 | -3 |  |  |  |  |  |
| 12 |  Rudolf Tobola | -3 | -3 |  |  |  |  |  |
| 12 |  Leo Cortsen | -3 | -3 |  |  |  |  |  |
| 12 |  Maurice Faure | -3 | -3 |  |  |  |  |  |
| 16 | Ali Hassan | -3 | X |  |  |  |  |  |
| 16 |  Sotirios Panagiotopoulos | -3 | X |  |  |  |  |  |
The Music Man

| The Music Man |
| --- | --- |

Kirjoittaja:  Meredith Willson ja Franklin Lacey
Tyylilaji:  Musikaali
Kantaesitys:  19. joulukuuta 1957
Kantaesityspaikka:  Majestic Theatre
The Music Man on Meredith Willsonin säveltämä musikaali, jonka ensi-ilta oli New Yorkin Broadwayllä vuonna 1957. Se perustuu Willsonin ja Franklin Laceyn kirjoittamaan tarinaan.
Musikaalista tuli ilmestymisvuotenaan menestys, ja se saavutti viisi Tony-palkintoa, muun muassa parhaasta musikaalista. The Music Man esitettiin kaikkiaan 1 375 kertaa. Myös musikaalin soundtrack oli suuri menestys. The Music Manista on tehty elokuvasovitukset vuosina 1962 ja 2003.
Musikaali sijoittuu vuoteen 1912 ja se kertoo Harold Hill -nimisestä huijarista, joka yrittää vakuuttaa Iowassa sijaitsevan River Cityn asukkaille, että hän pystyy tekemään kylän pojista soittokunnan osaamatta lukea nuotteja.
Aiheesta muualla

Kuvia tai muita tiedostoja aiheesta The Music Man Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Pakkå ruåtsi

| Pakkå ruåtsi Jesse P & Redrama |
| --- | --- | --- |

EP-levyn tiedot
 Julkaistu: 15. lokakuuta 2011
 Formaatti: mp3 CD
 Tyylilaji: rap
Jesse P:n muut julkaisut
|   | Pakkå ruåtsi 2011 | PR2EP 2013 |
Redraman muut julkaisut
| Samma på svenska 2009 | Pakkå ruåtsi 2011 | Reflection 2013 |
Pakkå ruåtsi on suomenruotsalaisen rap-artisti Redraman ja ruotsinsuomalaisen rap-artisti Jesse P:n 15. lokakuuta 2011 julkaistu yhteis-EP. EP julkaistiin sekä cd-levynä, että ilmaiseksi internetissä.
Kappaleet

Måndag till söndag – 3.27
Hon – 3.22
Tro på dig själv – 3.40
Pakkå ruåtsi – 3.18
Världen runt – 3.09
Samma gamla sak – 3.53
Tarto maa rahwa Näddali-Leht

Tarto maa rahwa Näddali-Leht oli ensimmäinen vironkielinen sanomalehti. Se alkoi ilmestyä 1806. Lehteä julkaisi kolme saksalaispappia, ja sen aineisto perustui ulkomaanasioihin keskittyvään tarttolaiseen saksankieliseen lehteen Dörptsche Zeitungiin. Aineiston vuoksi siinä ei kerrottu paikallisia uutisia. Ulkomaanuutisten lisäksi siinä oli maataloutta ja terveydenhoitoa koskevia käytännön neuvoja. Se oli tarkoitettu maaorjatalonpojille.
Timo Seppälä (tutkija)

Timo Antero Seppälä (22. maaliskuuta 1951 Lahti – 16. joulukuuta 2023 Helsinki) oli farmakologian dosentti, lääketieteen ja kirurgian tohtori sekä suomalaisen antidopingtoiminnan asiantuntija. Seppälä aloitti vuonna 1988 Kansallisen Dopingtoimikunnan (KDT) lääkäriryhmässä. Sen jälkeen hän toimi KDT:tä seuranneissa kansallisissa antidopingorganisaatioissa lääketieteellisissä asiantuntijatehtävissä. Hän jäi eläkkeelle Suomen urheilun eettisen keskuksen lääketieteellisen johtajan tehtävistä vuonna 2017. Seppälän toimenkuvaan kuului erityisesti Kielletyt aineet ja menetelmät urheilussa -luettelon päivittäminen ja ylläpito Suomessa, urheilijoiden erivapausasioiden käsittely, dopingiin liittyvän tieteellisen tutkimuksen seuranta sekä asiantuntija-apu lääketieteellisissä asioissa, muun muassa dopingrikkomuksissa.
Seppälä teki tutkimustyötä dopingin ohella myös huumeiden, psyykenlääkkeiden ja huumeanalyysien parissa, ja häntä kuultiin usein asiantuntijana näitä asioita käsittelevissä oikeudenkäynneissä. Hän erikoistui päihdelääketieteeseen vuonna 1993 ja liikennelääketieteeseen vuonna 1999.
Seppälä loukkaantui vuonna 2016 tapaturmaisesti ja joutui pyörätuoliin saatuaan selkäydinvamman.
Seppälä palkittiin elämäntyöstään Suomen urheilugaalassa tammikuussa 2019 elämäntyöpalkinnolla.
Seppälä kuoli 16. joulukuuta 2023 Helsingissä 72-vuotiaana.
Tarteletti

Saksalaisia marjatäytteisiä tartaletteja.
Tarteletti (ransk. tartelette, pieni piiras) on pieni voi- tai murotaikinaleivonnainen. Taikinapohja muotoillaan vuokaan ja täytetään esimerkiksi kypsentämättömällä riisillä tai kuivatuilla herneillä, jotta kuppimainen muoto säilyy. Paiston jälkeen täytteet poistetaan ja kuoreen lisätään lopullinen täyte, joka voi olla makea tai suolainen. Täytteeksi sopii esimerkiksi muhennos, hedelmät tai hyytelö. Tarteletti voidaan täytteestä riippuen tarjota lämpimänä alkupalana, makeana jälkiruokana tai kahvileipänä.
Tierpark Berlin

| Tierpark Berlin |
| --- | --- |

Sijainti:  Berliini, Saksa
Perustettu:  1955
Eläinlajeja:  645
Organisaatio
Aiheesta muualla
Verkkosivut
Eläintarhan pääsisäänkäynti.
Tierpark Berlin on toinen Berliinin kahdesta eläintarhasta. Eläintarha on 160 hehtaarin kokoinen, mikä tekee siitä pinta-alaltaan Euroopan suurimman maisemaeläintarhan. Eläinmäärällä mitattuna Tierpark on kuitenkin huomattavasti pienempi kuin Berliinin toinen eläintarha, Zoologischer Garten Berlin. Tierparkissa on 6 572 yksittäistä eläintä, jotka edustavat 645 eri lajia.
Itä-Saksa perusti eläintarhan Friedrichsfelden linnan puistoon vuonna 1955, kun Zoologischer Garten oli Berliinin jaossa jäänyt Länsi-Berliinin puolelle. Viime vuosina eläintarha on tullut kuuluisaksi onnistuneesta norsujen kasvatusohjelmastaan. Eläintarha on myös yksi harvoista Länsi-Euroopan tarhoista, joissa on myskihärkiä.
Aiheesta muualla

Kuvia tai muita tiedostoja aiheesta Tierpark Berlin Wikimedia Commonsissa
Eläintarhan verkkosivut (saksaksi)
Tartar

Tartar voi tarkoittaa seuraavia:
HMS Tartar, Britannian Kuninkaallisen laivaston aluksia:
RIM-24 Tartar, yhdysvaltalainen ilmatorjuntaohjus
tartarpihvi, raakana syötävä liharuoka
tartarkastike, majoneesipohjainen kastike
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tartar”, voi hakea sivunnimihaulla, laajalla sivunnimihaulla tai tekstihaulla.
Orla Lehmann

| Orla Lehmann |
| --- | --- |
 Constantin Hansenin maalaama muotokuva.
Henkilötiedot
Koko nimi:  Peter Martin Orla Lehmann
Syntynyt: 19. toukokuuta 1810 Kööpenhamina, Tanska
Kuollut: 13. syyskuuta 1870 (60 vuotta) Kööpenhamina, Tanska
Ammatti:  juristi, poliitikko
Peter Martin Orla Lehmann (19. toukokuuta 1810 Kööpenhamina – 13. syyskuuta 1870 Kööpenhamina) oli tanskalainen juristi ja poliitikko. Hän oli 1830- ja 1840-luvuilla keskeinen Tanskassa kansallisliberalismia ajanut henkilö. Lehmann oli vaikuttamassa vuoden 1849 perustuslain syntyyn ja yksinvaltaisuuden kumoutumiseen. Vuodesta 1851 Lehmann oli kansanedustaja, ja 1861–1863 Tanskan sisäministeri. Lehmann kannatti skandinavismia ja Eider-politiikkaa. Hän luonnosteli vuoden 1863 perustuslain muutoksen, jolla Schleswigistä tehtiin tiiviimmin osa Tanskan kuningaskuntaa. Se laukaisi toisen Saksan-Tanskan sodan, jossa Tanska jäi ilman Ruotsin tukea ja hävisi. Tämän jälkeen Lehmannin poliittinen vaikutusvalta väheni huomattavasti.
Aiheesta muualla

Kuvia tai muita tiedostoja aiheesta Orla Lehmann Wikimedia Commonsissa
Painajainen perheessä

| Painajainen perheessä> Meet the Fockers |
| --- | --- |

Ohjaaja:  Jay Roach
Käsikirjoittaja:   John Hamburg  James Herzfeld 
Tuottaja:   Robert DeNiro  Jay Roach  Jane Rosenthal 
Säveltäjä:  Randy Newman
Kuvaaja:  John Schwartzman
Leikkaaja:  Alan Baumgarten
Tuotantosuunnittelija:  Rusty Smith
Pääosat:   Ben Stiller  Dustin Hoffman  Barbra Streisand  Robert DeNiro 
Valmistustiedot
Valmistusmaa:   Yhdysvallat
Tuotantoyhtiö:  Universal Studios DreamWorks
Levittäjä:  UIP-Dunafilm Netflix
Ensi-ilta:  2004
Kesto:  116 min
Alkuperäiskieli:  englanti
Budjetti:  80 000 000 $
Tuotto:  516 642 939 $
Edeltäjä:  Perhe on painajainen
Seuraaja:  Pienin painajainen perheessä
Aiheesta muualla
IMDb 
Elonet
AllMovie
Infobox OKNimi-testi OK: 
Painajainen perheessä (engl. Meet the Fockers) on vuonna 2004 ensi-iltansa saanut komediaelokuva, joka on jatkoa elokuvalle Perhe on painajainen. Elokuvan on ohjannut Jay Roach, joka on ohjannut myös Austin Powers -elokuvat.
Rooleissa

| 0 | 1 | 2 |
| --- | --- | --- |
|  Robert De Niro  | … |  Jack Byrnes   |
|  Ben Stiller  | … |  Gaylord Focker   |
|  Dustin Hoffman  | … |  Bernie Focker   |
|  Barbra Streisand  | … |  Roz Focker   |
|  Blythe Danner  | … |  Dina Byrnes   |
|  Teri Polo  | … |  Pam Byrnes   |
|  Owen Wilson  | … |  Kevin Rawley   |
|  Alanna Ubach  | … |  Isabel   |
|  Ray Santiago  | … |  Jorge Villalobos   |
Aiheesta muualla

Virallinen sivusto (Arkistoitu – Internet Archive)
Orla Møller

| Orla Møller> Tanskan puolustusministeri |
| --- | --- |
 Anker Jørgensenin II hallitus 13. helmikuuta 1975 – 1. lokakuuta 1977  
Edeltäjä:  Erling Brøndum
Seuraaja:  Poul Søgaard
 Anker Jørgensenin I hallitus 27. syyskuuta 1973 – 6. joulukuuta 1973  
Edeltäjä:  Kjeld Olesen
Seuraaja:  Erling Brøndum
Tanskan oikeusministeri
 Anker Jørgensenin II hallitus 13. helmikuuta 1975 – 1. lokakuuta 1977  
Edeltäjä:  Nathalie Lind
Seuraaja:  Erling Jensen
Tanskan kirkkoministeri
 Jens Otto Kragin II hallitus 28. marraskuuta 1966 – 2. helmikuuta 1968  
Edeltäjä:  Bodil Koch
Seuraaja:  Arne Fog Pedersen
Kansankäräjäedustaja
 1964–1978  
Henkilötiedot
Koko nimi:  Orla Reinhardt Møller
Syntynyt: 7. toukokuuta 1916 Feldballe, Tanska
Kuollut: 14. helmikuuta 1979 (62 vuotta)
Tiedot
Puolue:  Sosiaalidemokraatit
Orla Reinhardt Møller (7. toukokuuta 1916 Feldballe – 14. helmikuuta 1979) oli tanskalainen sosiaalidemokraattinen poliitikko. Hän istui kansankäräjillä vuosina 1964–1978 ja toimi Tanskan kirkkoministerinä 1966–1968, oikeusministerinä 1975–1977 sekä puolustusministerinä 1973 ja 1975–1977.
Møllerin puolustusministerikaudella Tanska päätti ostaa 58 amerikkalaista F-16-hävittäjää. Oikeusministerinä Møller yritti lakkauttaa Christianian vapaakaupungin.
Aiheesta muualla

Orla Møller Tanskan kansankäräjien verkkosivuilla (tanskaksi)
Patripassianismi

Patripassianismi oli 200-luvulla mm. Noetoksen, Prakseaksen ja Sabellioksen kannattama modalistinen heresia, jonka mukaan Isä kärsi Poikana. Tämä myös merkitsee, että Kolminaisuuden persoonat ovat ainoastaan saman olemuksen erilaisia ilmaisutapoja.
Passion Richardson

| Passion J>  Richardson.Henkilötiedot |
| --- | --- |
Syntynyt: 25. tammikuuta 1975 (ikä 49) Fort Bragg, Pohjois-Carolina, Yhdysvallat
Yleisurheilija
Pituus:  155cm
Paino:  51kg
Laji:  pikajuoksu
Ennätykset:  100 metrin juoksu: 11.28 (1997)
| Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Mitalit> Maa:   Yhdysvallat.Naisten yleisurheilu. Olympialaiset  | Maa:   Yhdysvallat> Naisten yleisurheilu. |
| --- | --- | --- | --- |
|  Pronssia | Sydney 2000 | 4 × 100 metrin viesti |  |
Passion J. Richardson (s. 25. tammikuuta 1975 Fort Bragg, Pohjois-Carolina, Yhdysvallat) on yhdysvaltalainen pikajuoksija. Hän oli mukana vuoden 2000 kesäolympialaisissa pronssia voittaneessa Yhdysvaltojen pikaviestijoukkueessa.
The Music

| The Music> Tiedot |
| --- | --- |
Toiminnassa:  1999–2011
Tyylilaji:  vaihtoehtorock
Kotipaikka:   Yhdistynyt kuningaskunta
Laulukieli:  englanti
Jäsenet:  Robert Harvey   Adam Nutter   Stuart Coleman   Phil Jordan  
Infobox OKNimi-testi OK: 
The Music oli vuosina 1999–2011 toiminut brittiläinen rockyhtye.
Teini-ikäisten koulukaverusten Leedsissä vuonna 1999 perustama yhtye kiinnitti levy-yhtiöiden huomion demollaan Take the Long Road and Walk It. Hut Records julkaisi yhtyeen ensimmäisen EP:n You Might as Well Try to Fuck Me keväällä 2001. Ensimmäinen albumi The Music seurasi vuonna 2002 ja nousi Britannian albumilistalla neljänneksi. Yhtye kävi Yhdysvaltain-kiertueella Coldplayn kanssa, ja syksyllä 2004 ilmestyi toinen albumi Welcome to the North. Sen jälkeen seurasi tauko laulaja Robert Harveyn hoitaessa alkoholiongelmaansa, mutta vuonna 2008 yhtye julkaisi vielä kolmannen albumin Strength in Numbersin.
Keväällä 2011 yhtye ilmoitti lopettavansa kahden elokuisen jäähyväiskonsertin jälkeen. Harveyn mukaan lopettaminen johtui siitä, että hän kaipasi uusia haasteita eikä enää nauttinut yhtyeessä olosta.
Jäsenet

Robert Harvey – laulu, kitara
Adam Nutter – kitara
Stuart Coleman – basso
Phil Jordan – rummut
Diskografia

The Music (2002)
Welcome to the North (2004)
Strength in Numbers (2008)
Singles and EPs: 2001–2005 (2011)
Oranje (joki)

| Oranje |
| --- | --- |

Alkulähde:  Maluti-vuoristo
Laskupaikka:  Oranjemund, Atlantin valtameri
Maat:  Lesotho, Etelä-Afrikka, Namibia
Pituus:  2 432 km km

Orangejoki Rosh Pinah’n eteläpuolella.
Senqujoi lähellä Ha Potomanea Quthinginssa Lesothossa.
Oranje (afrikaans/hollanti: Oranjerivier) on Etelä-Afrikan suurin ja yksi Afrikan pisimmistä joista. Sen pituus on 2 432 km, ja sen valuma-alue ulottuu idässä Lesothoon ja pohjoisessa Namibiaan. Se saa alkunsa Lohikäärmevuorten Maluti-vuoristosta ja virtaa länteen Etelä-Afrikan halki ja laskee Atlantin valtamereen. Se muodostaa osan Etelä-Afrikan rajoista Lesothon ja Namibian kanssa, samoin joitakin provinssien välisiä rajoja Etelä-Afrikassa. Lukuun ottamatta Upingtonia, se ei kulje suurten kaupunkien läpi. Oranjen tärkein sivujoki on Vaal.
Oranjella on merkittävä vaikutus Etelä-Afrikan talouteen, sillä siitä saadaan vettä kastelua varten sekä myös vesivoimaa. Joki sai nimensä Alankomaiden kuninkaallisen perheen mukaan. Nimen sille antoi hollantilainen tutkimusmatkailija Robert Jacob Gordon. Sen alkuperäisempi nimi khoekhoegowabin kielellä on !Garib, josta on muotoutunut afrikaansinkielinen muoto Gariep River, jossa alveolaarisen klik-äänteen on korvannut velaarinen frikatiivi. Muita nimiä ovat Groote River, joka on käännös sanoista Kai !Garib, sekä Senqujoki (käytössä Lesotho), joka tulee ilmaisusta ǂNū ‘musta’.
Joen kulku

Oranjejoki saa alkunsa Lohikäärmevuorilta Etelä-Afrikan ja Lesothon rajalta n. 193 km länteen Intian valtamerestä. Lesothon alueella se tunnetaan nimellä Senqu. Osa Senqusta jäätyy talvisin, johtuen korkeasta ilmanalasta. Tästä aiheutuu kuivuutta alempana, missä joen vettä käytetään vuohien ja nautakarjan juottamiseen.
Tämän jälkeen Oranje virtaa länteen Etelä-Afrikan halki, muodostaen Vapaavaltion lounaisen rajan. Tällä alueella joki virtaa Gariepin patoon (joka on maan suurin), ja alempana Vanderkloofin patoon. Lesothon rajalta aina Vanderkloofin patoon joki on uurtanut syvän uoman, mutta alempana sen juoksulla maa on tasaisempaa, ja siellä joen vettä käytetään laajamittaisesti kasteluun.
Vapaavaltion läntisimmän pisteen lähellä, lounaaseen Kimberleystä, Oranje yhtyy tärkeimpään sivujokeensa Vaaliin, joka muodostaa suuren osan Vapaavaltion pohjoisesta rajasta. Täältä Oranje virtaa länteen kuivan autiomaan läpi, joka on osa Kalaharin eteläosia. Tämä alue tunnetaan myös Namaquamaana, joka on osa Pohjois-Kapmaata. Täältä joki virtaa 550 km:n matkan länteen, muodostaen Pohjois-Kapmaan ja Namibian välisen rajan. Namibian puolella alue on nimeltään ǁKaras. Joen varrella on täällä Vioolsdrif-niminen paikka, joka on tärkein raja-asema Etelä-Afrikan ja Namibian välillä.
Viimeisten 800 km:n matkalla Oranjeen yhtyy monia pieniä jokia, samoin myös useita suuria wadeja. Tällä alueella Namibin aavikko päättyy Oranjeen, joten normaaleina aikoina näiden jokien ja wadien kautta ei Oranjeen päädy kovin paljon vettä. Tällä alueella joki on jälleen kovertanut itselleen syvän uoman. Alueella sijaitsee Augrabiesin putousten luonnonpuisto, ja siellä joki laskeutuu 122 m noin 26 kilometrin matkalla.
Oranje laskee Atlantin valtamereen namibialaisen Oranjemundin ja eteläafrikkalaisen Alexander Bayn välissä. . Joen suulta on suurin piirtein sama matka pohjoisen Walvis Bayhin ja etelän Kapkaupunkiin. Noin 33 km sen suulta on koskia, joiden vuoksi jokea pitkin ei voi kulkea veneillä tai muilla aluksilla. Joessa on myös hiekkasärkkiä, joiden vuoksi sillä ei voi kulkea.
Valuma-alue ja sademäärät

Kuivina talvina joen vesimäärä on huomattavan pieni, johtuen mm. haihtumisesta. Myös veden käytöllä on tässä osuutensa. Joen alkulähteillä sadetta saadaan 2,000 mm vuodessa, mutta sademäärät vähenevät, mitä lännemmäksi mennään, ja joen suulla sadetta saadaan vain 50 mm vuodessa. Myös veden haihtumista edistävät tekijät lisääntyvät, mitä lännemmäksi mennään. Mutta kun sadetta saadaan paljon, Oranje muuttuu vuolaaksi, ruskeaksi virraksi. Joki kuljettaa mukanaan erittäin paljon sedimenttejä, joiden vuoksi erilaiset rakennusprojektit joen varrella ovat vaikeita.
Koko valuma-alue on alaltaan yli 973,000 km2, eli se vastaa 77% Etelä-Afrikan alueesta. Tosin osa valuma-aluetta, 366,000 km2, sijaitsee Namibiassa, Botswanassa ja Lesothossa.
Historiaa > Joen nimi

Osa alueen alkuperäisasukkaista kutsui jokea nimellä ǂNūǃarib, joka viittasi sen mustaan väriin, joskus taas käytettiin nimeä Kai !Arib ("Suuri joki"), josta juontuu afrikaansinkielinen nimi Gariep. Kai !Aribista juontuu myös afrikaansinkielinen käännös "Groote Rivier" (‘Suuri joki’).
Jokea ympäröivistä alueista käytettiin afrikaansiksi nimeä "Transgariep" ("maa Gariepin toisella puolen"), mutta tämä nimi on jäänyt pois käytöstä.
Nimen Oranje antoi Hollannin Itä-Intian kauppakomppanian palveluksessa ollut Colonel Robert Gordon, joka johti kauppakomppanian Kapkaupungin varuskuntaa. Hän antoi joelle tämän nimen vuonna 1779 matkustaessaan sisämaassa. Gordon nimesi joen Vilhelm V Oranialaisen kunniaksi. Melko yleinen harhaluulo on, että joki olisi saanut nimensä sen oranssista väristä, jonka suhteen se poikkeaa sivujoestaan Vaalista, jonka nimi tulee nimestä ǀHaiǃarib "kalpea joki" (vaal tarkoittaa afrikaansksi ‘kalpeaa’ tai ‘harmaata’. Apartheidin päättymisen jälkeen "Gariep" on ollut paljolti käytössä virallisissa yhteyksissä Etelä-Afrikassa, mutta Oranje on käytössä enemmän ulkomailla. Lesothossa joki tunnetaan nimellä Senqu, joka tulee alkuperäisestä khoemanankielisestä nimestä.
Historiaa > Joen uudelleennimeäminen

Itä-Kapmaan maantieteellisten nimien komitea on ilmoittanut, että se harkitsee joen nimen muuttamista siltä osin, kun se muodostaa Itä-Kapmaan ja Vapaavaltion välistä rajaa. Ehdotetut nimet ovat IGqili or Senqu. Aliwal Weekblad -nimisessä lehdessä olleessa ilmoituksessa sanotaan, että “nykyisen nimen koetaan olevan vahvasti yhteydessä siirtomaavallan aikaiseen alistamiseen, ja sillä ei näin ollen ole mitään paikkaa demokraattisessa yhteisössä.”